สวัสดีค่ะ คือเราได้ฉีดวัคซีนไฟเซอร์วันที่ 5 ตุลา ค่ะ แล้วตอนวันที่ 19 กันยายน เราได้ไปฉีดวัคซีนพิษสุนัขบ้า จะเป็นอะไรมั้ยคะ เราเว้นไปแค่สองอาทิตย์ จะมีผลกับวัคซีนโควิดมั้ยคะ เราพึ่งนึกได้ เลยกังวล แล้วตอนที่ไปฉีดเราลืมว่าเราได้ฉีดพิษสุนัขบ้าไปก่อนหน้านี้แค่สองอาทิตย์ เลยไม่ได้แจ้งคุณที่ฉีดวัคซีนโควิดให้เรา
สวัสดีค่ะ การรับวัคซีนป้องกันโรคโควิด 19 นั้นมีความสำคัญ โดยการฉีดวัคซีนจะช่วยสร้างการตอบสนองของภูมิคุ้มกันในร่างกาย ช่วยป้องกันการติดเชื้อ ลดความรุนแรงของอาการหรือการเกิดภาวะแทรกซ้อนหากเกิดการติดเชื้อขึ้นภาวะที่อาจจะมีผลต่อการไปรับวัคซีนที่สำคัญได้แก่ ภาวะที่ทำให้ภูมิคุ้มกันบกพร่องอย่างรุนแรง จนไม่สามารถสร้างภูมิคุ้มกันตามหลังการรับวัคซีนได้ตามปกติ การไปรับวัคซีนป้องกันโรคพิษสุนัขบ้ามาก่อนหน้านั้นไม่น่าส่งผลใดๆต่อการกระตุ้นภูมิคุ้มกันจากการไปรับวัคซีนโควิด